Хафез
Ела: сърцето ми ранено…

Превод от персийски (фарси): Йордан Милев, 1969

chitanka.info

Ела: сърцето ми ранено навярно ще възкръсне пак.

Ела: навярно мойто тяло с душата ще се свърже пак.

Ела: очите ми без слънце останаха сега без

и само твоята усмивка ще върне слънцето ми пак.

Като войници негри в боя разби ме черната тъга,

но твоя образ бял да свети над мен като ромеец пак.

Какъвто образ да изгрее пред огледалния ми дух —

то само твоя чар умее да се огледа в него пак.

Нощта е бременна, ний знаем. Разказва твоята звезда

какво ме чака, дето утре ще се роди със възглас пак.

Ела. Ела: запял е славеят на пролетното ми сърце,

от среща розовоуханна то иска глътка въздух пак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.